กระจายการลงทุน ด้วยการทำประกันภัย
การลงทุน คือ การนำเงินที่มีอยู่ไปลงทุนในสิ่งที่เราสนใจ และเข้าใจ โดยหวังว่าในอนาคต มูลค่าของสิ่งนั้นจะเพิ่มขึ้น หรือสร้างผลตอบแทนให้แก่เรา  เวลาพูดถึงเรื่องการลงทุน คนส่วนใหญ่จะนึกถึง หุ้น อสังหาฯ พันธบัตร กองทุนรวม ทองคำ แต่จริงๆ แล้ว มีการลงทุนอีกอย่าง ที่เป็นเรื่องใกล้ตัวเราทุกคน  จนหลายคนมองข้ามไป ซึ่งเป็นสิ่งสำคัญ ที่ทุกคนควรจะลงทุนไว้ นั่นก็คือ “การทำประกันภัย”  ทำไมการทำประกันภัยถึงเป็นการลงทุนที่สำคัญ ลงทุนแมนจะเล่าให้ฟัง
8 ก.ย. 2563

กระจายการลงทุน ด้วยการทำประกันภัย /โดย ลงทุนแมน
การลงทุน คือ การนำเงินที่มีอยู่ไปลงทุนในสิ่งที่เราสนใจ และเข้าใจ
โดยหวังว่าในอนาคต มูลค่าของสิ่งนั้นจะเพิ่มขึ้น หรือสร้างผลตอบแทนให้แก่เรา
เวลาพูดถึงเรื่องการลงทุน คนส่วนใหญ่จะนึกถึง หุ้น อสังหาฯ พันธบัตร กองทุนรวม ทองคำ
แต่จริงๆ แล้ว มีการลงทุนอีกอย่าง ที่เป็นเรื่องใกล้ตัวเราทุกคน 
จนหลายคนมองข้ามไป ซึ่งเป็นสิ่งสำคัญ ที่ทุกคนควรจะลงทุนไว้
นั่นก็คือ “การทำประกันภัย”
ทำไมการทำประกันภัยถึงเป็นการลงทุนที่สำคัญ
ลงทุนแมนจะเล่าให้ฟัง
╔═══════════╗
Blockdit เป็นแฟลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
เราอาจเคยได้ยินเรื่องราวของคนที่ ป่วยเป็นมะเร็ง หรือโรคร้ายแรง
ที่ต้องเสียค่ารักษาพยาบาลหลักล้านบาท
ถ้าฐานะดีอยู่แล้วคงไม่เป็นปัญหา
แต่ความเป็นจริง หลายคนต้องจำใจ ขายที่ดิน จำนองบ้าน หรือรถ เพื่อมาจ่ายค่ารักษา..
หรือกรณีโชคร้าย ทรัพย์สินมูลค่าสูงอย่างรถยนต์ บ้าน 
ต้องประสบกับอุบัติเหตุ รถชน หรือไฟไหม้
ซึ่งเรื่องทั้งหมดนี้ คงไม่มีใครอยากให้เกิดขึ้น
แต่โลกเราก็อย่างนี้ มักเต็มไปด้วยความไม่แน่นอน  
ถึงมันจะเกิดขึ้นได้ยาก แต่ก็ใช่ว่าจะไม่เกิดขึ้น..
ซึ่งพอเรื่องมันเกิดขึ้นแล้ว ทรัพย์สินหรือเงินเก็บสะสมของเรา ก็อาจหายไปในพริบตา
ตัวอย่างเหตุการณ์ที่ไม่คาดคิดนี้ ภาษาการลงทุนเรียกว่า “ความเสี่ยง”
ดังนั้น การลงทุนทำประกันภัย เช่น ประกันอุบัติเหตุ ประกันสุขภาพ ประกันรถยนต์ บ้าน โรงงาน เป็นต้น
จึงเป็นการช่วยรองรับความเสี่ยง จากภัยที่เราไม่คาดคิด
และมาช่วยแบ่งเบาภาระทางการเงินจากความเสียหายที่เกิดขึ้นได้
ปกติผู้เชี่ยวชาญมักจะแนะนำให้เรากระจายการลงทุนไปในสินทรัพย์หลายๆ ตัว
เพื่อลดความเสี่ยงของพอร์ตการลงทุน
การลงทุนในประกันภัย จึงไม่ต่างกันอะไรกับแนวคิดดังกล่าว 
เป็นการลงทุน เพื่อกระจายความเสี่ยงให้กับชีวิตและทรัพย์สินของตัวเราเอง
อย่างไรก็ตาม เวลาเราจะลงทุนอะไรสักอย่าง เช่น ลงทุนในหุ้น 
สิ่งที่ต้องดู ก่อนตัดสินใจลงทุน จะมีหลายปัจจัย
ได้แก่ โมเดลธุรกิจ, ฐานะทางการเงิน, ผลการดำเนินงานย้อนหลัง, กระแสเงินสดในอนาคต
ผู้บริหาร, ชื่อเสียงของกิจการ, ความสามารถในการแข่งขัน, ความเสี่ยงของอุตสาหกรรม
ไม่ใช่ดูแต่ ราคาหุ้นเพียงอย่างเดียว
ถึงมูลค่าหุ้นจะถูก แต่ถ้าเป็นธุรกิจที่ไม่มีโอกาสเติบโต หรือไม่มีศักยภาพในการแข่งขัน 
มันก็อาจไม่ใช่การลงทุนที่ดี
และการลงทุนทำประกันภัยก็เหมือนกัน ไม่ใช่ดูแต่ค่าเบี้ยประกัน
แต่ต้องพิจารณาให้รอบด้าน และถี่ถ้วนก่อนตัดสินใจทำ
อย่างเช่น ดูว่าเราและทรัพย์สินของเรามีความเสี่ยงด้านใดบ้าง 
อุบัติเหตุ สุขภาพ รถยนต์ บ้าน ร้านค้า โรงงาน ฯลฯ
จะได้ทำประกันภัยให้ครอบคลุมต่อความเสี่ยงนั้นๆ ได้
เราควรวิเคราะห์ดูว่าประกันภัยที่จะทำ ตอบโจทย์การใช้ชีวิต ความต้องการในชีวิต 
และให้ความคุ้มครองครอบคลุมเพียงพอตามที่ต้องการหรือไม่
นอกจากนี้ต้องดูความน่าเชื่อของบริษัทประกันภัยด้วย
เราคงไม่อยากลงทุนในหุ้นที่อยู่ๆ วันดีคืนดีบริษัทก็ล้มละลาย หรือปิดกิจการหนีเราไป..
เช่นเดียวกับการทำประกัน 
เราก็คงอยากทำประกันภัยกับบริษัทที่มั่นคง มีธุรกิจแข็งแกร่งเพียงพอ
แล้วบริษัทประกันภัยไหนใหญ่ที่สุดในตลาดหลักทรัพย์?
เมื่อไปดูมูลค่าบริษัท (Market Cap) ของบริษัทแล้ว
บริษัท กรุงเทพประกันภัย จำกัด (มหาชน) จะเป็นบริษัทที่ใหญ่ที่สุด
โดยมีมูลค่าบริษัทประมาณ 30,000 ล้านบาท
รายได้และกำไรของ กรุงเทพประกันภัย
ปี 2560 มีรายได้ 12,407 ล้านบาท กำไร 2,403 ล้านบาท
ปี 2561 มีรายได้ 12,618 ล้านบาท กำไร 2,407 ล้านบาท
ปี 2562 มีรายได้ 14,808 ล้านบาท กำไร 2,451 ล้านบาท
บริษัทนี้ดำเนินกิจการตั้งแต่ปี พ.ศ. 2490 หรือผ่านมาเกือบ 73 ปีแล้ว 
 
โดยประกอบธุรกิจด้านรับประกันวินาศภัยทุกประเภท ได้แก่ 
การประกันอัคคีภัย ประกันภัยทางทะเลและขนส่ง ประกันภัยรถยนต์ ประกันภัยเบ็ดเตล็ด
จะเห็นได้ว่าบริษัทที่ทำธุรกิจรับประกันภัยอย่างกรุงเทพประกันภัยจะมีรายได้และกำไรที่ดูสม่ำเสมอ
จุดที่ทำให้บริษัทเป็นผู้นำในการรับประกันภัย
ก็คงเป็นการอยู่ในตลาดมานาน และคุณภาพบริการ
ใครเป็นลูกค้า หรือมีคนรู้จักเป็นลูกค้าของ กรุงเทพประกันภัย
ก็มักมีความเห็นว่า ได้รับบริการที่ดี สามารถเคลมเงินประกันได้ง่าย และเร็ว
สำหรับบริษัทประกันภัยอื่นก็ต้องดูความมั่นคง ทั้งรายได้ และกำไรของบริษัทนั้น
บริษัทเหล่านั้นที่เราทำประกันภัย ควรมีรายได้และกำไรสม่ำเสมออย่างกรุงเทพประกันภัย
เพื่อให้มั่นใจว่าเขาจะชดใช้เงินเราได้ เมื่อเกิดเหตุไม่คาดฝันกับเราจริงๆ..
----------------------
Blockdit เป็นแฟลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube -